b'\n_START_ARTICLE_\nDvomotorno reaktivno letalo\n_START_PARAGRAPH_\nDvomotorno reaktivno letalo - twinjet je letalo, ki ga poganjata dva reaktivna motorja. Prva letala so poganjala dva turboreaktivna motorja, zadnjih 30-40 let imajo prakti\xc4\x8dna vsa reaktivna potni\xc5\xa1ka letala turboventilatorske motorje (turbofan), ki so bolj ekonomi\xc4\x8dni. Potni\xc5\xa1ka dvomotorna letalo morajo imeti spoosobnost letenja na samo enem operativnem motorju, tudi \xc4\x8de pride do odpovedi v najbolj kriti\xc4\x8dnem momentu - vzletu, ko je letalo nalo\xc5\xbeeno z veliko goriva. ETOPS pravila so omogo\xc4\x8dila dvomotornim letalom delovanje na podro\xc4\x8djih, ki je bilo prej rezervirano samo za tri ali \xc5\xa1tirimotornike._NEWLINE_Okrog 96% reaktivnih potni\xc5\xa1kih letal je dvomotornih. Airbus in Boeing sta leta 2013 dostavila vsak okrog 650 letal, od tega je bilo samo 24 \xc5\xa1tirimotornih Boeing 747 in 42 Airbusov A380 - vsi ostali so dvomotorni. Tudi reaktivna letala proizvajalcev Bombardier, Bombardier (Canadair), Suhoj in bodo\xc4\x8di Irkut MS-21, COMAC C919, Mitsubishi Regional Jet bodo prav tako dvomotorni. Reaktivna poslovna letala so vsa dvomotorna, izjema so nekateri trimotorni od francoskega Dassault._NEWLINE_Edina \xc5\xa1tirimotorna reaktivna letala v proizvodnji so potni\xc5\xa1ki Ilju\xc5\xa1in Il-96, tovorni Ilju\xc5\xa1in Il-76 in voja\xc5\xa1ko transportno letalo Boeing C-17A._NEWLINE_Boeing na\xc4\x8drtuje \xc5\xa1e ve\xc4\x8djo verzijo Boeinga 777 imenovano 777X, ki bo imela kapaciteto 406 sede\xc5\xbeev v trirazredni konfiguraciji, le 10 sede\xc5\xbeev manj kot Boeing 747-400.'